নতুন GST কাঠামো ঘোষণার পরেই চাঙ্গা হল শেয়ার বাজার

ওয়েব ডেস্ক : ভারতের উপর অতিরিক্ত শুল্ক (Tariff) চাপিয়েছে আমেরিকা (America)। যার প্রভাব পড়েছিল ভারতীয় শেয়ার বাজারে (Share Market)। যার ফলে বেশ কয়েকদিন রক্তাক্ত হতে হয়েছিল দালাল স্ট্রীটকে। তবে কেন্দ্রের তরফে কর কাঠামোয় পরিবর্তন আনার পর ফের চাঙ্গা হয়ে উঠল শেয়ার বাজার। অধিকাংশ শেয়ারও লাভে চলছে।

বৃহস্পতিবার বাজার খুলতেই দৌড়াতে শুরু করে শেয়ারের সূচক। সকালে বাজার খোলার এক ঘন্টার মধ্যেই ৭০০ পয়েন্ট বেড়ে ৮১ হাজারের গণ্ডি ছাড়িয়ে যায় সেনসেক্স (Sensex)। এই প্রতিবেদন লেখা পর্যন্ত প্রায় ৮১ হাজারের কাছাকাছি ঘোরাফেরা করছে সেনসেক্সের সূচক। ন্য়াশনাল স্টক এক্সচেঞ্জের নিফটির (Nifty) সূচকও লাফিয়ে বেড়েছে। এই প্রতিবেদন লেখা পর্যন্ত নিফটি রয়েছে ২৪ হাজার ৭৭৬ পয়েন্টের আশেপাশে ঘোরাফেরা করছে। পাশাপাশি অন্যন্য শেয়ারের সূচকও বেড়েছে।

আরও খবর : : জীবনবিমা ও স্বাস্থ্যবিমা থেকে উঠল GST, চালু হল করের নতুন ২ স্ল্যাব!

প্রসঙ্গত, ডোনাল্ড ট্রাম্পের (Donald Trump) চাপানো শুল্ক কার্যকর হয়েছে গত ২৭ অগাস্ট। যার ফলে বিরাট পতন দেখা গিয়েছিল ভারতের শেয়ার বাজারে (Share Market)। এই শুল্কের মোকাবিলায় জিএসটি বড় ধরণের পরিবর্তন আনা হয়। সেখানে জিএসটি কমিয়ে বাজারের চাহিদা বাড়ানোর চেষ্টা করা হয়েছে। যার ফল পেতে শুরু করেছেন বিনিয়োগকারীরা।

উল্লেখ্য, বুধবার জিএসটি কাউন্সিলের বৈঠকের পর নতুন করকাঠামো ঘোণমা করেন কেন্দ্রীয় অর্থমন্ত্রী নির্মলা সীতারামণ। দিল্লিতে এই বৈঠকে সর্বসম্মতিক্রমে সিদ্ধান্ত হয়েছে, আর ১২ শতাংশ ও ২৮ শতাংশ কর স্ল্যাব (Tax Slab) থাকবে না। নতুন করে কার্যকর হবে দুই স্তরের জিএসটি ব্যবস্থা — ৫ শতাংশ ও ১৮ শতাংশ।
এর পাশাপাশি বিলাসবহুল পণ্যের ক্ষেত্রে প্রস্তাবিত ৪০ শতাংশ করের স্ল্যাব অনুমোদন পেয়েছে। ফলে নিত্যপ্রয়োজনীয় জিনিসপত্র, যেমন দুগ্ধজাত পণ্যের দাম কিছুটা কমতে পারে, তবে এর ফলে তামাকজাত দ্রব্যের দাম বাড়তে পারে। সূত্রের খবর, এই নতুন করের হার কার্যকর হবে ২২ সেপ্টেম্বর থেকে। তবে আনুষ্ঠানিক বিজ্ঞপ্তি প্রকাশ পেতে মাসের তৃতীয় সপ্তাহ বা শেষ সপ্তাহ পর্যন্ত সময় লাগতে পারে। অর্থমন্ত্রীর দাবি, এই পরিবর্তনের ফলে সাধারণ মানুষের ওপর করের চাপ কমবে এবং বাজারে স্বস্তি ফিরবে। একইসঙ্গে জীবনবিমা ও স্বাস্থ্যবিমার (Insurance) উপর থেকে জিএসটি (GST) প্রত্যাহারের সিদ্ধান্তও নেওয়া হয়েছে কাউন্সিলের বৈঠকে। দীর্ঘদিন ধরে এই বিষয়টি নিয়ে দাবি জানিয়ে আসছিল বিভিন্ন মহল, বিশেষত পশ্চিমবঙ্গের মুখ্যমন্ত্রী মমতা বন্দ্যোপাধ্যায়। অবশেষে সেই দাবি মানল কেন্দ্র।